CELEX: 32013D0728
Language: sk
Date: 2013-12-02 00:00:00
Title: 2013/728/EÚ: Rozhodnutie Rady z  2. decembra 2013 o pozícii, ktorú má Európska únia zaujaťna Konferencii ministrov Svetovej obchodnej organizácie, pokiaľ ide o predĺženie moratória na clo z elektronických prenosov a moratória na sťažnosti v situácii, kedy nedochádza k porušeniu, a v iných situáciách

11.12.2013   
            
            
               SK
            
            
               Úradný vestník Európskej únie
            
            
               L 332/17
            
         ROZHODNUTIE RADY
   z 2. decembra 2013
   o pozícii, ktorú má Európska únia zaujaťna Konferencii ministrov Svetovej obchodnej organizácie, pokiaľ ide o predĺženie moratória na clo z elektronických prenosov a moratória na sťažnosti v situácii, kedy nedochádza k porušeniu, a v iných situáciách
   (2013/728/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               Na zasadaní Konferencie ministrov Svetovej obchodnej organizácie (WTO) v roku 1998 bolo prijaté moratórium na clá z elektronických prenosov (ďalej len „moratórium na clo z elektronického obchodu“) s takým účinkom, že členovia WTO majú naďalej pokračovať v ich súčasnej praxi spočívajúcej v neukladaní ciel na elektronické prenosy.
            
         
               (2)
            
            
               V súčasnej dobe má toto moratórium podobu rozhodnutia Konferencie ministrov WTO, ktoré bolo od roku 1998 každé dva roky obnovované. Toto moratórium bolo naposledy obnovené na Konferencii ministrov WTO v decembri 2011 do roku 2013.
            
         
               (3)
            
            
               Doposiaľ nebol dosiahnutý konsenzus v rámci Konferencie ministrov WTO o otázke, či je možný zákaz alebo umožnenie sťažností v situáciách, kedy nedochádza k porušeniu, alebo v iných situáciách podľa Dohody TRIPS. Vo vyhlásení prijatom v roku 2005 na Konferencii ministrov WTO v Hongkongu sa uvádza: „Berieme na vedomie prácu, ktorú vykonala Rada pre obchodné aspekty práv duševného vlastníctva v súlade s odsekom 11.1 rozhodnutia z Dauhy o otázkach a záujmoch súvisiacich s vykonávaním a odsekom 1.h rozhodnutia prijatého Generálnou radou WTO 1. augusta 2004, a vyzývame ju, aby pokračovala vo svojom skúmaní rozsahu pôsobnosti a podmienok pre sťažnosti typov uvedených v článku XXIII pododseku 1b) a 1c) dohody GATT z roku 1994 a vypracovala odporúčania do nášho budúceho zasadania. Dohodli sme sa, že do tej doby nebudú členovia znášať žiadne takéto sťažnosti podľa Dohody TRIPS.“
            
         
               (4)
            
            
               Postupné predlžovanie moratória na sťažnosti v situácii, kedy nedochádza k porušeniu, a v iných situáciách prebiehalo doposiaľ prostredníctvom prijatia rozhodnutia Konferencie ministrov WTO na základe odporúčania Rady pre obchodné aspekty práv duševného vlastníctva.
            
         
               (5)
            
            
               Je v záujme Únie podporiť predĺženie moratória na clo z elektronického obchodu a moratória na sťažnosti v situácii, kedy nedochádza k porušeniu, a v iných situáciách.
            
         
               (6)
            
            
               Je preto vhodné stanoviť pozíciu, ktorú má Únia zaujať na Konferencii ministrov WTO, pokiaľ ide o predĺženie moratória na clo z elektronických prenosov a moratória na sťažnosti v situácii, kedy nedochádza k porušeniu, a v iných situáciách,
            
         PRIJALA TOTO ROZHODNUTIE:
   Článok 1
   Pozícia, ktorú má Únia zaujať na Konferencii ministrov Svetovej obchodnej organizácie (WTO), spočíva v podporení predĺženia moratória na clo z elektronických prenosov („moratórium na clo z elektronického obchodu“) a moratória na sťažnosti v situácii, kedy nedochádza k porušeniu, a v iných situáciách až do nasledujúcej Konferencie ministrov WTO ako sa stanovuje v nasledovných návrhoch rozhodnutí WTO:
   
               —
            
            
               sťažnosti v situácii, kedy nedochádza k porušeniu, a v iných situáciách podľa TRIPS […],
            
         
               —
            
            
               elektronický obchod […].
            
         Článok 2
   Toto rozhodnutie nadobúda účinnosť dňom jeho prijatia.
   
      V Bruseli 2. decembra 2013
      
         
            Za Radu
         
         
            predseda
         
         E. GUSTAS